# Bluetooth-kuulokemikrofonien käyttäminen

Intel® PROSet/Wireless Software -ohjelmiston avulla voit kytkeä tietokoneeseen Bluetooth-stereo- tai -monokuulokemikrofonin ja kuunnella musiikkia tai vastata VoIP-puheluihin. Voit myös muuntaa tietokoneen Bluetooth-kaiuttimeksi muita Bluetooth-laitteita varten.

Tuettuihin ääniprofiileihin kuuluvat muun muassa seuraavat:

- A2DP, lähde ja nielu
- AVRCP, ohjain ja kohde
- HFP/HSP, ääniyhdyskäytävä
- Integrointi Windows Media Playerin ja Centerin kanssa
- Integrointi Skypen kanssa

## Tietokoneessa olevan musiikin toistaminen Bluetooth-kuulokemikrofonilla

Voit kuunnella tietokoneessa olevaa musiikkia ja hallita käynnissä olevaa soitinohjelmistoa tietokoneeseen kytketyn Bluetooth-stereokuulokemikrofonin avulla.

Aloita kuulokemikrofonilaitteen käyttö lisäämällä se Intel® PROSet/Wireless Software -ohjelmiston laiteluetteloontoimimalla seuraavien ohjeiden mukaan:

1. Kaksoisnapsauta valittua kuulokemikrofonilaitetta tai napsauta sitä hiiren kakkospainikkeella ja valitse Bluetooth-toiminnot-valikkokohde.
   Bluetooth-laitteen toiminnot ja asetukset -ikkuna avautuu näyttöön.
2. Kytke kuulokemikrofoni tietokoneeseen valitsemalla Bluetooth-laitteen toiminnot ja asetukset -ikkunan Audio & video -ryhmästä Kuuntele musiikkia.
3. Yhteyden muodostamisen jälkeen Bluetooth-laitteen toiminnot ja asetukset -ikkuna päivittyy ja näyttää, että yhteys on muodostettu. Samalla Välitä VoIP-puhelut handsfree-laitteeseen -linkki poistetaan käytöstä.
   Kuulokemikrofonin asetusten määrittämisen jälkeen se valitaan tietokoneen oletusäänilaitteeksi, jonka avulla voidaan kuunnella tietokoneella toistettavaa musiikkia.
   Huomautus: Vain yksi ääniyhteys sallitaan kerrallaan. Jos haluat kytkeä toisen äänilaitteen, sinun on ensin katkaistava nykyinen ääniyhteys.
4. Voit katkaista nykyisen ääniyhteyden valitsemalla Bluetooth-laitteen toiminnot ja asetukset -ikkunan Audio & video -ryhmästä Katkaise.
5. Jos et jostakin syystä kuule Bluetooth-kuulokemikrofonista musiikkia, tarkista Oletusäänilaite-asetukset alla kuvatulla tavalla.

#### Oletusäänilaite

Ääniyhteyden muodostamisen jälkeen Bluetooth-ääni-laite määritetään automaattisesti Windows-käyttöjärjestelmän oletustoistolaitteeksi.

Joissakin harvinaisissa tapauksissa Bluetooth-oletusäänilaite ei ehkä toimi automaattisesti. Jos esimerkiksi määrität toisen äänilaitteen manuaalisesti oletusäänilaitteeksi, ennen kuin Bluetooth-kuulokemikrofoniin on muodostettu yhteys, Bluetooth-äänilaite ei ehkä toimi.

Avaa tällöin ilmaisinalueen valikosta Windowsin Ääniominaisuudet tai Ohjauspaneelin Laitteisto ja äänet -osasta Äänilaitteiden hallinta ja määritä oletuslaitteeksi Bluetooth-ääni-laite.

Kun Bluetooth-kuulokemikrofoni sammutetaan tai irrotetaan, Windows-käyttöjärjestelmä vaihtaa oletusäänilaitteen takaisin edelliseksi oletuslaitteeksi.

## Voice over IP (VoIP) -puheluiden vastaanottaminen musiikin kuuntelun aikana

Intel® PROSet/Wireless Software -ohjelmisto mahdollistaa Bluetooth-stereo- ja -monokuulokemikrofonien saumattoman käytön, kun kuuntelet musiikkia tietokoneesta ja vastaanotat Skype-puheluita. Ohjelmisto tukee seuraavia toimintoja:

- Mediasoittimen hallinta kuulokemikrofonin painikkeilla:
  - Toiston pysäyttäminen, keskeyttäminen ja jatkaminen
  - Siirtyminen seuraavaan tai edelliseen kappaleeseen
  - Äänenvoimakkuuden lisääminen ja vähentäminen
- Saapuviin Skype-puheluihin vastaaminen tai niiden lopettaminen vastaavalla kuulokemikrofonin painikkeella
- Musiikin toiston automaattinen keskeyttäminen aktiivisen Skype-puhelun ajaksi ja toiston jatkaminen puhelun lopettamisen jälkeen

Huomautus: Voit varmistaa näiden toimintojen saumattoman toiminnan ottamalla Windows Media Playerin Bluetooth-laajennuksen käyttöön ja sallimalla Skypelle laajennuksen btplayerctrl.exe käytön.

## Bluetooth-kuulokemikrofonin käyttäminen VoIP-puheluihin

Intel® PROSet/Wireless Software -ohjelmiston avulla useimpia Bluetooth-kuulokemikrofoneja voidaan käyttää VoIP-puhelinohjelmissa ääniviestintälaitteena.

Jos aiot käyttää kuulokemikrofonia vain VoIP-viestintälaitteena, toimi seuraavien ohjeiden mukaan. Jos haluat kuunnella musiikkia vastatessasi saapuvaan Skype-puheluun, toimi kohdassa Voice over IP (VoIP) -puheluiden vastaanottaminen musiikin kuuntelun aikana annettujen ohjeiden mukaan. Tällöin Intel® PROSet/Wireless Software -ohjelmisto suorittaa automaattisesti kaikki Skype-integrointiin tarvittavat uudelleenmääritykset.

Voit aloittaa kuulokemikrofonilaitteen käytön seuraavasti:

1. Lisää kuulokemikrofonilaite laiteluetteloon: käytä Lisää laite -valikkokohdetta napsauttamalla hiiren kakkospainikkeella Bluetooth-tehtäväpalkkikuvaketta.
2. Valitse Bluetooth-tehtäväpalkkivalikosta Näytä Bluetooth-laitteet.
3. Kaksoisnapsauta valitun kuulokemikrofonilaitteen kuvaketta tai napsauta kuvaketta hiiren kakkospainikkeella ja valitse Bluetooth-toiminnot. Bluetooth-laitteen toiminnot ja asetukset -ikkuna avautuu näyttöön.
4. Jos haluat kytkeä kuulokemikrofonin tietokoneeseen viestintälaitteena, napsauta Bluetooth-laitteen toiminnot ja Asetukset -ikkunan Puhelinjärjestelmät -ryhmän Välitä VoIP-puhelut handsfree-laitteeseen -linkkiä.

Yhteyden muodostamisen jälkeen Bluetooth-laitteen toiminnot ja asetukset -ikkuna päivittyy ja näyttää, että yhteys on muodostettu. Samalla Kuuntele musiikkia -linkki poistetaan käytöstä. Yhteyden muodostamisen jälkeen voit käyttää kuulokemikrofonia VoIP-ohjelmien, kuten Skypen, oletusäänilaitteena.

Tärkeähuomautus: Vain yksi ääniyhteys sallitaan kerrallaan. Nykyinen ääniyhteys on katkaistava ennen toisen äänilaitteen kytkemistä.

Voit katkaista nykyisen ääniyhteyden napsauttamalla palvelunäkymän Välitä VoIP-puhelut handsfree-laitteeseen -ryhmän Katkaise-linkkiä.

## Bluetooth-laitteessa olevan musiikin kuunteleminen tietokoneen kaiuttimien kautta

Intel® PROSet/Wireless Software -ohjelmisto pystyy toistamaan Bluetooth-laitteessa olevat äänitiedostot tietokoneeseen liitetyillä oletusäänilaitteilla.

Voit aloittaa tietokoneen käytön Bluetooth-laitteen Bluetooth-kaiuttimena seuraavasti:

1. Lisää laite laiteluetteloon: käytä Lisää laite -valikkokohdetta napsauttamalla hiiren kakkospainikkeella Bluetooth-tehtäväpalkkikuvaketta.
2. Valitse Bluetooth-tehtäväpalkkivalikosta Näytä Bluetooth-laitteet.
3. Kaksoisnapsauta valitun laitteen kuvaketta tai napsauta kuvaketta hiiren kakkospainikkeella ja valitse Bluetooth-toiminnot. Bluetooth-laitteen toiminnot ja asetukset -ikkuna avautuu näyttöön.
4. Napsauta Bluetooth-laitteen toiminnot ja asetukset -ikkunan Audio & video -ryhmän Toista musiikkia -linkkiä.
   Toiminnon suorittamisen jälkeen etälaitteen äänivirta siirretään tietokoneen kaiuttimiin (tai johonkin muuhun määritettyyn oletusäänilaitteeseen).

Aktiivinen Toista musiikkia -yhteys mahdollistaa Bluetooth-pohjaisen etämediasoittimen hallinnan median hallintatyökalupalkin kautta. Työkalupalkki lisätään automaattisesti tietokoneessa oleviin Windows-järjestelmän työkalupalkkeihin. Työkalupalkki tukee tavallisia toimintoja, joihin kuuluvat muun muassa Toista/Pysäytä, Seuraava/edellinen kappale ja äänenvoimakkuuden hallinta.

Jos haluat lopettaa tietokoneen käytön Bluetooth-kaiuttimena, valitse Toista musiikkia -linkistä Katkaise.