# Begynne å bruke en ny Bluetooth-enhet

Du må gjennom tre trinn for å begynne å bruke en Bluetooth-enhet:

1. Finn enheten innenfor rekkevidden til datamaskinen

   - Slå på Bluetooth-enheten og gjør den synlig for andre. Se i brukerhåndboken til enheten hvordan du gjør dette.

   - Klikk Bluetooth-ikonet i systemstatusfeltet på datamaskinen, og velg menyelementet Legg til en enhet. Bluetooth-programvaren foretar en spørreprosess og viser alle Bluetooth-enheter som befinner seg innenfor radiorekkevidden nær datamaskinen.

2. Etablere en sikker kobling med enheten

   - Vent til enheten vises i vinduet Legg til en enhet, og dobbeltklikk ikonet for enheten eller velg ikonet for enheten og klikk Neste. Avhengig av typen enhet og sikkerhetsinnstillingene blir du bedt om å utføre paringsoperasjonen ved hjelp av enheten din.
     Merk: De fleste Bluetooth-enhetene krever autentisering (eller paring) for å tillate tilkobling eller til og med ved søk etter tjenester.

   - Hvis de hemmelige PIN-kodene som er angitt eller generert på datamaskinen og enheten er de samme, blir datamaskinen paret med Bluetooth-enheten.

3. Koble datamaskinen til tjenesten på enheten

   - Når paring og tjenesteoppdagelse er fullført, åpnes vinduet Bluetooth-utstyrsoperasjoner og -innstillinger.

   - Alle tjenestene som enheten kan levere, er gruppert etter type i vinduet Bluetooth-utstyrsoperasjoner og -innstillinger, for eksempel Utveksling av filer eller Lyd og video.
     Merk: Nøyaktig hvilke tjenester det er, varierer etter den bestemte enhetstypen.

   - Når du har valgt den ønskede tjenesten, er enheten koblet til datamaskinen. Du kan når som helst få tilgang til den tilkoblede enheten ved å velge Vis Bluetooth-utstyr i Bluetooth-menyen i systemstatusfeltet og dobbeltklikke ikonet for enheten.

Du finner flere detaljer om vinduet Bluetooth-utstyrsoperasjoner og -innstillinger i følgende avsnitt:

- Bruke filer over Bluetooth
- Bruke Bluetooth-hodetelefoner
- Bruke Bluetooth-skrivere
- Synkronisere personlige opplysninger over Bluetooth
- Kontrollere og konfigurere Bluetooth