# Telepítés, javítás és eltávolítás

Ez a szakasz az Intel® PROSet/Wireless Software telepítésének, javításának és eltávolításának lépéseit mutatja be.

## Telepítés

Az Intel® PROSet/Wireless Software telepítéséhez Microsoft Windows Vista SP2 vagy Windows 7 operációs rendszert futtató számítógép (PC) szükséges.

A telepítéshez engedélyezze az hardvert, és indítsa el a BluetoothSetup.exe fájlt a telepítőlemezről. Megjelenik a Telepítővarázsló.

Kövesse a Telepítővarázsló utasításait:

1. Válassza ki a telepítés nyelvét a Válassza ki a telepítés nyelvét párbeszédpanel legördülő listájából, és kattintson az OK gombra. A Felkészülés a telepítésre ablak a telepítés állapotát mutatja.
2. Kattintson a Tovább gombra az Üdvözöljük lapon.
3. Olvassa el és fogadja el a licencszerződést a Licencszerződés lapon, majd kattintson a Tovább gombra.
4. Ha szükséges, módosítsa a telepítési mappát a Telepítési mappa lapon.
   A program telepítésének alapértelmezett helye a „C:\Program Files\Intel\Bluetooth Profile Pack” mappa.
5. A telepítés megkezdéséhez kattintson A telepítő felkészült a program telepítésére varázslóban a Telepítés parancsra. Az Intel® PROSet/Wireless Software telepítése ablakban követhető a telepítés állapota.
6. Amikor a telepítés befejeződött, kattintson a Befejezés parancsra.
7. A telepítést követően az Intel® PROSet/Wireless Software a rendszertálca Bluetooth ikonján keresztül érhető el.

## Javítás

Az Intel® PROSet/Wireless Software javításához kattintson a Program eltávolítása hivatkozásra a Programok csoportban (vagy kattintson duplán a Programok és szolgáltatások ikonra) a Windows Vezérlőpulton. Válassza ki az Intel® PROSet/Wireless Software programot az alkalmazások listájából, kattintson a Javítás parancsra, és kövesse a rendszer utasításait. A javítás befejezéséhez indítsa újra a rendszert – a módosítások az újraindítás után lépnek érvénybe.

## Eltávolítás

Az Intel® PROSet/Wireless Software törléséhez kattintson a Program eltávolítása hivatkozásra a Programok csoportban (vagy kattintson duplán a Programok és szolgáltatások ikonra) a Windows Vezérlőpulton. Válassza ki az Intel® PROSet/Wireless Software programot az alkalmazások listájából, kattintson az Eltávolítás parancsra, és kövesse a varázsló utasításait. Az eltávolítás befejezéséhez indítsa újra a rendszert, így az összes megmaradt fájlt törli a rendszer.