# Bruke Bluetooth-hodetelefoner

Med Intel® PROSet/Wireless Software kan du bruke Bluetooth-hodetelefoner med stereo og mono på datamaskinen til å høre på musikk og svare på VoIP-anrop. Du kan også gjøre datamaskinen til Bluetooth-høyttalere for en annen Bluetooth-aktivert enhet.

Støttede lydprofiler inkluderer disse:

- A2DP-mottaker og -kilde
- AVRCP-kontroller og -mål
- Gateway for HFP/HSP-audio
- Integrasjon med Windows Media Player/Center
- Integrasjon med Skype

## Spille musikk fra en datamaskin til Bluetooth-hodetelefoner

Bluetooth-hodetelefoner med stereo kan kobles til datamaskinen slik at du kan høre på musikk og kontrollere programvare for lydavspilling på datamaskinen.

Du kan begynne å jobbe med hodetelefonenheten ved å legge den til i enhetslisten for Intel® PROSet/Wireless Software. Det gjør du ved å følge disse trinnene:

1. Dobbeltklikk den valgte hodetelefonenheten, eller høyreklikk og velg menyelementet Bluetooth-operasjoner.
   Vinduet Bluetooth-utstyrsoperasjoner og -innstillinger åpnes.
2. Du kobler hodetelefonene til datamaskinen ved å klikke Lytte til musikk i Lyd og video-gruppen i vinduet Bluetooth-utstyrsoperasjoner og -innstillinger.
3. Så snart det er etablert en forbindelse, oppdateres vinduet Bluetooth-utstyrsoperasjoner og -innstillinger med informasjon om forbindelsen som ble etablert. Samtidig deaktiveres koblingen Videresende VoIP-anrop.
   Når hodetelefonene er konfigurert, blir de datamaskinens standard lydenhet og kan brukes til å høre på musikk som spilles av på datamaskinen.
   Merk: Det er bare tillatt med én lydtilkobling om gangen. Hvis du vil koble til en annen lydenhet, må du først koble fra den eksisterende lydtilkoblingen.
4. Du kobler fra en eksisterende lydtilkobling ved å klikke Avkoble i Lyd og video-gruppen i vinduet Bluetooth-utstyrsoperasjoner og -innstillinger.
5. Hvis du ikke kan høre musikk fra Bluetooth-hodetelefonene under enkelte forhold, kontrollerer du innstillingene for standard lydenhet som beskrevet under.

#### Standard lydenhet

Når det er etablert en lydtilkobling, angis Bluetooth Lyd-enheten automatisk som standard avspillingsenhet i Windows-operativsystemet.

Under helt spesielle forhold kan det hende at standardenheten for Bluetooth-lyd ikke automatisk virker. Hvis du for eksempel manuelt konfigurerte en annen lydenhet som standard lydenhet før tilkoblingen med Bluetooth-hodetelefonene ble etablert, virker Bluetooth-lydenheten kanskje ikke.

I dette tilfelle åpner du Lydegenskaper for Windows i menyen i systemstatusfeltet, eller Administrer lydenheter i avsnittet Maskinvare og lyd i Kontrollpanel og konfigurerer Bluetooth Lyd-enheten som standardenhet.

Når Bluetooth-hodetelefonen er slått av eller koblet fra, bytter Windows-operativsystemet standard lydenhet til den forrige standardenheten.

## Motta VoIP-samtaler (VoIP - Voice over IP) mens du hører på musikk

Med Intel® PROSet/Wireless Software kan du uten problemer bruke Bluetooth-hodetelefoner med stereo og mono mens du hører på musikk fra datamaskinen og mottar Skype-anrop. Følgende funksjoner støttes:

- Kontroller mediaavspiller med hodetelefonknapper:
  - Stopp/pause/fortsett avspilling
  - Gå til neste/forrige spor
  - Kontroll for volum opp/ned
- Godta eller avvis innkommende Skype-anrop med de tilsvarende knapper på hodetelefonene
- Sett automatisk musikken på pause under en aktiv Skype-samtale, og fortsett avspillingen når samtalen er avsluttet

Merk: Du kan sørge for at disse funksjonene virker problemfritt ved å aktivere Bluetooth-pluginet i Windows Media Player og kontrollere at det er tillatt Skype-tilgang for pluginet btplayerctrl.exe.

## Bruke Bluetooth-hodetelefoner til VoIP-samtaler

Med Intel® PROSet/Wireless Software kan du bruke de fleste Bluetooth-hodetelefoner som lydkommunikasjonsenhet for VoIP-telefonprogrammer.

Hvis du bare regner med å bruke hodetelefonene som VoIP-kommunikasjonsenhet, følger du trinnene som følger nedenfor. Hvis du vil høre på musikk mens du svarer på et innkommende Skype-anrop, følger du fremgangsmåten fra Motta VoIP-samtaler (VoIP - Voice over IP) mens du hører på musikk. All nødvendig rekonfigurering utføres da automatisk av Intel® PROSet/Wireless Software med Skype-integrasjon.

Slik begynner du å bruke en hodetelefonenhet:

1. Legg til hodetelefonenheten i enhetslisten: Bruk menyelementet Legg til en enhet ved å høyreklikke Bluetooth-ikonet i systemstatusfeltet.
2. Velg Vis Bluetooth-utstyr i Bluetooth-menyen i systemstatusfeltet.
3. Dobbeltklikk et ikon for den valgte hodetelefonenheten, eller høyreklikk ikonet og velg Bluetooth-operasjoner for å åpne vinduet Bluetooth-utstyrsoperasjoner og -innstillinger.
4. Du kobler hodetelefonene til PC-en (PC - Personal Computer) som kommunikasjonsenhet ved å klikke koblingen Videresende VoIP-anrop i Telefoni-gruppen i vinduet Bluetooth-utstyrsoperasjoner og -innstillinger.

Så snart det er etablert en forbindelse, oppdateres vinduet Bluetooth-utstyrsoperasjoner og -innstillinger med informasjon om forbindelsen som ble etablert. Samtidig deaktiveres koblingen Lytte til musikk. Når tilkoblingen er etablert, kan du bruke hodetelefonene som standard lydenhet for kommunikasjon i VoIP-programmer som Skype.

Viktig merknad: Det er bare tillatt med én lydtilkobling om gangen. Før du kobler til en annen lydenhet, må du koble fra den eksisterende lydtilkoblingen.

Du kobler fra en eksisterende lydtilkobling ved å klikke Avkoble i Videresende VoIP-anrop-gruppen i tjenestevisningen.

## Høre på musikk fra en Bluetooth-enhet over datamaskinens høyttalere

Intel® PROSet/Wireless Software kan spille av fra en Bluetooth-enhet til standard lydenheter som er koblet til datamaskinen.

Slik begynner du å bruke datamaskinen som Bluetooth-høyttaler for Bluetooth-enheten:

1. Legg til enheten i enhetslisten: Bruk menyelementet Legg til en enhet ved å høyreklikke Bluetooth-ikonet i systemstatusfeltet.
2. Velg Vis Bluetooth-utstyr i Bluetooth-menyen i systemstatusfeltet.
3. Dobbeltklikk et ikon for den valgte enheten, eller høyreklikk ikonet og velg Bluetooth-operasjoner for å åpne vinduet Bluetooth-utstyrsoperasjoner og -innstillinger.
4. Klikk koblingen Spill musikk i Lyd og video-gruppen i vinduet Bluetooth-utstyrsoperasjoner og -innstillinger.
   Når denne operasjonen er fullført, videresendes lydstrømmen fra den eksterne enheten til datamaskinens høyttalere (eller en annen konfigurert standard lydenhet).

Med en aktiv Spill musikk-kobling kan du bruke verktøylinjen for mediekontroll til å styre den eksterne mediespilleren med Bluetooth. Verktøylinjen legges automatisk til systemverktøylinjene i Windows på datamaskinen. Verktøylinjen støtter standardhandlinger som spill av / stopp, neste/forrige spor og volumkontroll.

Du slutter å bruke datamaskinen som Bluetooth-høyttaler ved å klikke Avkoble i koblingen Spill musikk.