# Begynde at arbejde med en ny Bluetooth-enhed

Der skal tre trin til for at arbejde med enhver Bluetooth-enhed:

1. Find din enhed inden for computerens rækkevidde

   - Tænd din Bluetooth-enhed, og sæt den i synlig tilstand. Du kan se hvordan dette gøres i din brugervejledning.

   - Klik på Bluetooth-proceslinjeikonet, og vælg menuelementet Tilføj en enhed. Bluetooth-softwaren udfører en forespørgselsproces, og viser alle Bluetooth-enheder, som befinder sig inden for computerens radiorækkevidde.

2. Etablering af sikker forbindelse til enheden

   - Når enheden vises i vinduet Tilføj en enhed, skal du dobbeltklikke på enhedsikonet eller vælge enhedsikonet og klikke på Næste. Afhængigt af enhedstypen og sikkerhedsindstillingerne vil du blive bedt om at udføre pardannelsesprocessen med din enhed.
     Bemærk: De fleste Bluetooth-enheder kræver godkendelse (eller pardannelse) for at tillade forbindelser eller at søge efter tjenester.

   - Hvis de hemmelige PIN-koder, som angives eller genereres på computeren og på enheden, er ens, dannes der par mellem computeren og Bluetooth-enheden.

3. Slut din computer til tjenesten på enheden

   - Når pardannelsen og tjenesteregistreringen er udført, åbnes vinduet Funktioner og indstillinger for Bluetooth-enhed.

   - I vinduet Funktioner og indstillinger for Bluetooth-enhed er alle tjenester, som enheden leverer, grupperet efter typer, såsom Filudveksling eller Lyd & video.
     Bemærk: Det præcise sæt tjenester er forskelligt for hver enhedstype.

   - Når du har valgt den påkrævede tjeneste, er din enhed tilsluttet computeren. Du kan altid få adgang til den tilsluttede enhed ved at vælge Vis Bluetooth-enheder i Bluetooth-menuen på proceslinjen og dobbeltklikke på enhedens ikon.

Du kan finde yderligere oplysninger om vinduet Funktioner og indstillinger for Bluetooth-enhed i de følgende afsnit:

- At arbejde med filer over Bluetooth:
- Brug af Bluetooth-headsets
- Brug af Bluetooth-printere
- Synkronisering af personlige oplysninger over Bluetooth
- Styring og konfiguration af Bluetooth