# Uuden Bluetooth-laitteen käytön aloittaminen

Voit aloittaa Bluetooth-laitteen käytön kolmessa vaiheessa:

1. Etsi tietokoneen toiminta-alueella oleva laite

   - Käynnistä Bluetooth-laite ja siirrä se löydettävään tilaan. Selvitä laitteen käyttöoppaasta, miten tämä tehdään.

   - Napsauta tietokoneen Bluetooth-tehtäväpalkkikuvaketta ja valitse Lisää laite -valikkokohde. Bluetooth-ohjelmisto suorittaa kyselyn ja näyttää kaikki tietokoneen lähellä, radioaaltojen toiminta-alueella olevat Bluetooth-laitteet.

2. Suojatun linkin muodostaminen laitteen kanssa

   - Kun laite näkyy Lisää laite -ikkunassa, kaksoisnapsauta laitteen kuvaketta tai valitse laitteen kuvake ja napsauta Seuraava-painiketta. Laitteen tyypistä ja suojausasetuksista riippuen sinua kehotetaan muodostamaan pariliitos laitteen avulla.
     Huomautus: Useimmat Bluetooth-laitteet vaativat todennusta (tai pariliitoksen muodostamista) yhteyden sallimista tai jopa laitteiden hakemista varten.

   - Jos tietokoneella annetut tai luodut ja laitteessa olevat salaiset PIN-koodit ovat samat, tietokoneen ja Bluetooth-laitteen välille muodostetaan pariliitos.

3. Tietokoneen yhdistäminen laitteessa olevaan palveluun

   - Pariliitoksen muodostamisen ja palvelun etsimisen jälkeen näyttöön avautuu Bluetooth-laitteen toiminnot ja asetukset -ikkuna.

   - Bluetooth-laitteen toiminnot ja asetukset -ikkunassa kaikki laitteen palvelut on ryhmitelty tyypin mukaan, kuten Tiedostojen vaihto tai Audio & video.
     Huomautus: Palvelut vaihtelevat laitteen tyypin mukaan.

   - Halutun palvelun valinnan jälkeen laitteesta muodostetaan yhteys tietokoneeseen. Voit käyttää yhdistettyä laitetta milloin tahansa valitsemalla Bluetooth-tehtäväpalkkivalikosta Näytä Bluetooth-laitteet ja kaksoisnapsauttamalla laitteen kuvaketta.

Lisätietoja Bluetooth-laitteen toiminnot ja asetukset -ikkunasta on seuraavissa osissa:

- Tiedostojen käsitteleminen Bluetooth-yhteyden välityksellä
- Bluetooth-kuulokemikrofonien käyttäminen
- Bluetooth-tulostimien käyttäminen
- Henkilökohtaisten tietojen synkronointi Bluetooth-yhteyden välityksellä
- Bluetoothin hallinta ja määrittäminen