# Συγχρονισμός προσωπικών πληροφοριών με χρήση Bluetooth

Αρκετά τηλέφωνα και άλλες συσκευές Bluetooth παρέχουν πρόσβαση σε επαφές και άλλα δεδομένα Προγραμμάτων Διαχείρισης Προσωπικών Πληροφοριών (Personal Information Manager (PIM)) χρησιμοποιώντας Bluetooth. Εάν η συσκευή σας υποστηρίζει δεδομένα PIM μέσω Bluetooth, είναι διαθέσιμη η ομάδα Συγχρονισμός δεδομένων στο παράθυρο "Λειτουργίες και ρυθμίσεις συσκευής Bluetooth".

Με το λογισμικό Intel® PROSet/Wireless Software, μπορείτε να διαβάζετε πληροφορίες επαφών από τη συσκευή σας και να τις αποθηκεύεται σε αρχείο για σκοπούς τήρησης αντιγράφου ασφαλείας, καθώς και να εγγράφετε επαφές από αρχείο στη συσκευή (δηλαδή, να τις επαναφέρετε από το αρχείο αντιγράφου ασφαλείας).

Υποστηριζόμενα προφίλ και ρόλοι:

- Πελάτης SYNC: σάς επιτρέπει να δημιουργείτε αντίγραφα ασφαλείας για επαφές και να επαναφέρετε επαφές
- Πελάτης Προφίλ Πρόσβασης σε Τηλεφωνικό Κατάλογο (PBAP): σάς επιτρέπει να δημιουργείτε αντίγραφα ασφαλείας για επαφές

Στις συσκευές που υποστηρίζουν διακομιστές SYNC και PBAP, επιτρέπεται η πρόσβαση μόνο στην υπηρεσία SYNC (καθώς η υπηρεσία PBAP αποτελεί ενεργά υποσύνολο της υπηρεσίας SYNC).

## Δημιουργία αντιγράφων ασφαλείας και επαναφορά προσωπικών πληροφοριών επαφών

Σημείωση: Η δημιουργία αντιγράφων ασφαλείας ή η επαναφορά στη συσκευή είναι δυνατή μόνο για ολόκληρη τη βάση δεδομένων επαφών.

Για να ξεκινήσετε τη δημιουργία αντιγράφου ασφαλείας δεδομένων PIM:

1. Κάντε κλικ στη σύνδεση Δημιουργία αντιγράφου ασφαλείας δεδομένων PIM με το SYNC, επιλέξτε το όνομα του αρχείου αντιγράφου ασφαλείας επαφών και κάντε κλικ στο κουμπί Αποθήκευση στο πλαίσιο διαλόγου Αποθήκευση σε αρχείο.
2. Το λογισμικό Intel® PROSet/Wireless Software ξεκινά τη διαδικασία δημιουργίας αντιγράφου ασφαλείας.
   Εμφανίζεται η ένδειξη προόδου της διαδικασίας δημιουργίας αντιγράφου ασφαλείας δεδομένων PIM και, κατόπιν, το μήνυμα ολοκλήρωσης της διαδικασίας, αφού τα δεδομένα αποθηκευτούν στο επιλεγμένο αρχείο.
3. Για να επαναφέρετε επαφές, επιλέξτε Επαναφορά δεδομένων PIM με το SYNC, επιλέξτε ένα ήδη αποθηκευμένο αρχείο προέλευσης για επαφές και κάντε κλικ στο κουμπί Άνοιγμα στο πλαίσιο διαλόγου Άνοιγμα.
   Σημείωση: Η υπηρεσία Επαναφορά δεδομένων PIM με το SYNC δεν είναι διαθέσιμη εάν η συσκευή δεν υποστηρίζει το προφίλ συγχρονισμού (SYNC).

Το λογισμικό Intel® PROSet/Wireless Software ξεκινά τη διαδικασία επαναφοράς. Εμφανίζεται η ένδειξη προόδου της διαδικασίας επαναφοράς δεδομένων PIM και, κατόπιν, το μήνυμα ολοκλήρωσης της διαδικασίας, αφού γίνει επαναφορά των δεδομένων στη συνδεδεμένη συσκευή.