# שימוש באוזניות Bluetooth

באמצעות Intel® PROSet/Wireless Software, תוכל להשתמש באוזניות Bluetooth סטריאו ומונו כדי להאזין למוסיקה ולהשיב לשיחות VoIP במחשב. בנוסף, תוכל להפוך את המחשב לרמקול Bluetooth עבור כל התקן אחר שתומך ב-Bluetooth.

פרופילי השמע הנתמכים כוללים:

- A2DP - מצבי Sink ו-Source
- AVRCP - בקר ויעד
- שער שמע HFP/HSP
- שילוב עם Windows Media Player/Center
- שילוב עם Skype

## השמעת מוסיקה מהמחשב באוזניית Bluetooth

ניתן לחבר אוזניות סטריאו Bluetooth למחשב כדי להאזין למוסיקה ולשלוט בתוכנת נגן השמע שפועלת במחשב.

כדי להתחיל לעבוד עם התקן האוזנייה, הוסף אותו לרשימת ההתקנים ב- Intel® PROSet/Wireless Softwareעל-ידי ביצוע הפעולות הבאות:

1. לחץ פעמיים על התקן האוזנייה שנבחר, או לחץ באמצעות לחצן העכבר הימני ובחר את פריט התפריט פעולות Bluetooth.
   חלון 'פעולות והגדרות של התקן Bluetooth' נפתח.
2. כדי לחבר את האוזנייה למחשב, לחץ על האזן למוסיקה בקבוצה שמע ווידאו של חלון 'פעולות והגדרות של התקן Bluetooth'.
3. ברגע שנוצר חיבור, חלון 'פעולות והגדרות של התקן Bluetooth' מתעדכן ומדווח שהחיבור נוצר. באותו רגע, הקישור העבר שיחות VoIP לדיבורית הופך ללא זמין.
   לאחר שתקבע את תצורת האוזנייה, היא תהפוך להתקן השמע המוגדר כברירת מחדל במחשב, ותוכל להשתמש בה כדי להאזין למוסיקה המושמעת על-ידי המחשב.
   הערה: רק חיבור שמע אחד אפשרי בכל רגע נתון. אם ברצונך לחבר התקן שמע אחר, תחילה עליך לנתק את חיבור השמע הקיים.
4. כדי לנתק חיבור שמע קיים, לחץ על נתק בקבוצה שמע ווידאו בחלון 'פעולות והגדרות של התקן Bluetooth'.
5. אם בתנאים מסוימים אינך יכול לשמוע מוסיקה מאוזניית Bluetooth, בדוק את הגדרות התקן השמע המוגדר כברירת מחדל, כמתואר להלן.

#### התקן שמע המוגדר כברירת מחדל

כאשר נוצר חיבור שמע, התקן שמע Bluetooth נקבע באופן אוטומטי כהתקן השמע המוגדר כברירת מחדל במערכת ההפעלה Windows.

במקרים נדירים, ייתכן שהתקן שמע Bluetooth המוגדר כברירת מחדל לא יפעל באופן אוטומטי. לדוגמה, אם תגדיר באופן ידני התקן שמע אחר כהתקן שמע המוגדר כברירת מחדל, לפני שתיצור חיבור עם אוזניית Bluetooth, ייתכן שהתקן שמע Bluetooth לא יפעל.

במקרה זה, פתח את מאפייני השמע של Windows מתפריט מגש המערכת, או פתח את 'נהל התקני שמע' מהמקטע 'חומרה וקול' בלוח הבקרה, והגדר את התקן השמע Bluetooth כהתקן ברירת המחדל.

כאשר אוזניית Bluetooth כבויה או מנותקת, מערכת ההפעלה Windows משנה את התקן השמע המוגדר כברירת מחדל בחזרה להתקן ברירת המחדל הקודם.

## קבלת שיחות (Voice over IP (VoIP בזמן האזנה למוסיקה

Intel® PROSet/Wireless Software מאפשרת לך להשתמש באוזניות Bluetooth סטריאו ומונו בצורה חלקה, כך שתוכל להאזין למוסיקה מהמחשב ולקבל שיחות Skype. התכונות הבאות נתמכות:

- שליטה בנגן המדיה באמצעות לחצני האוזנייה:
  - עצור/השהה/חדש השמעה
  - עבור לרצועה הבאה/הקודמת
  - בקרת הגברה/החלשה של עוצמת הקול
- קבלה או ניתוק של שיחות Skype נכנסות עם לחצן האוזנייה המתאים
- השהיה אוטומטית של המוסיקה במהלך שיחת Skype פעילה וחידוש ההשמעה לאחר ניתוק השיחה

הערה: תוכל לאפשר לתכונות אלה לעבוד בצורה חלקה אם תפעיל את יישום ה-Plugin של Bluetooth ב-Windows Media Player ותוודא של-Skype יש גישה ליישום ה-Plugin "btplayerctrl.exe".

## שימוש באוזניית Bluetooth עבור שיחות VoIP

באמצעותIntel® PROSet/Wireless Software, ניתן להשתמש ברוב אוזניות Bluetooth כהתקן תקשורת שמע עבור תוכניות טלפוניה מבוססות VoIP.

אם אתה מתכנן להשתמש רק באוזנייה כהתקן תקשורת VoIP, בצע עת הפעולות המוצגות בהמשך. אם ברצונך להאזין למוסיקה בזמן שאתה עונה לשיחה נכנסת של Skype, בצע את ההליך המתואר תחת קבלת שיחות (Voice over IP (VoIP בזמן האזנה למוסיקה. במקרה זה, כל הפעולות הדרושות לשינוי התצורה מתבצעות באופן אוטומטי על-ידי Intel® PROSet/Wireless Software בשילוב עם Skype.

כדי להתחיל לעבוד עם התקן האוזנייה:

1. הוסף את התקן האוזנייה לרשימת ההתקנים: השתמש בפריט התפריט הוסף התקן על-ידי לחיצה באמצעות לחצן העכבר הימני על סמל מגש Bluetooth.
2. בחר הצג התקני Bluetooth בתפריט מגש Bluetooth.
3. לחץ פעמיים על סמל של התקן האוזנייה הנבחר או לחץ באמצעות לחצן העכבר הימני על הסמל ובחר פעולות Bluetooth בחלון 'פעולות והגדרות של התקן Bluetooth'.
4. כדי לחבר את האוזנייה למחשב האישי כהתקן תקשורת, לחץ על העבר שיחת VoIP לאוזנייה בקבוצה טלפוניה בחלון 'פעולות והגדרות של התקן Bluetooth'.

ברגע שנוצר חיבור, חלון 'פעולות והגדרות של התקן Bluetooth' מתעדכן ומדווח שהחיבור נוצר. באותו רגע, הקישור האזן למוסיקה הופך ללא זמין. לאחר שנוצר חיבור, תוכל להשתמש באוזנייה כהתקן תקשורת שמע המוגדר כברירת מחדל בתוכנית VoIP כגון Skype.

הערה: תוכל ליצור חיבור שמע אחד בלבד בכל רגע נתון. לפני שתחבר התקן שמע אחר, עליך לנתק את חיבור השמע הקיים.

כדי לנתק חיבור שמע קיים, לחץ על נתק בקבוצה העבר שיחות VoIP לדיבורית של תצוגת השירותים.

## האזנה למוסיקה מהתקן Bluetooth באמצעות רמקולים של המחשב

Intel® PROSet/Wireless Software יכולה לבצע השמעת שמע מהתקן Bluetooth בהתקני שמע המוגדרים כברירת מחדל ומחוברים למחשב.

כדי להתחיל להשתמש במחשב כרמקול Bluetooth עבור התקן ה-Bluetooth שברשותך:

1. הוסף את ההתקן לרשימת ההתקנים: השתמש בפריט התפריט הוסף התקן על-ידי לחיצה באמצעות לחצן העכבר הימני על סמל מגש Bluetooth.
2. בחר הצג התקני Bluetooth בתפריט מגש Bluetooth.
3. לחץ פעמיים על סמל של ההתקן שנבחר, או לחץ באמצעות לחצן העכבר הימני על הסמל ובחר פעולות Bluetooth כדי לפתוח את חלון 'פעולות והגדרות של התקן Bluetooth'.
4. לחץ על השמע מוסיקה בקבוצה שמע ווידאו בחלון 'פעולות והגדרות של התקן Bluetooth'.
   לאחר שפעולה זו תושלם, זרם שמע מההתקן המרוחק יועבר לרמקולים של המחשב (או להתקן שמע אחר שתצורתו מוגדרת כברירת מחדל).

כאשר קיים חיבור השמע מוסיקה פעיל, ניתן להשתמש בסרגל הכלים של בקרת המדיה כדי לשלוט בנגן המדיה המרוחק באמצעות Bluetooth. סרגל הכלים נוסף באופן אוטומטי לסרגלי הכלים של מערכת Windows במחשב. סרגל הכלים תומך בפעולות סטנדרטיות כמו הפעל/עצור, הרצועה הבאה/הקודמת ובקרת עוצמת קול.

כדי להפסיק להשתמש במחשב כרמקול Bluetooth, לחץ על נתק בקישור השמע מוסיקה.